PRIČA O ORLJAVI

Jednom davno, gore na Psunju, došla na svijet mala Orljava. Isprva potok, a zatim rijeka. Tekla ona bistra i čista kroz polja, šumarke i sela; brzo, sporo, vijugavo, ravno…

Tako stigne i u grad. A iz grada izađe mutna i bolesna. Zastane kraj stare hrastove šume. U šumi je rastao stari hrast Đuro. Na njegovim granama odmarale se ptice i vjeverice. Kreštava vrana dovikne Orljavi: ''Zašto si tako tamna, rijeko?'' Rijeka odgovori: ''Svašta su u mene bacali ljudi! Od silnog smeća postala sam spora i ne žuborim.'' Vrana dovikne: ''Idem po ostale životinje. Ti si naša jedina rijeka. Izliječit ćemo te.'' Skupile se šumske životinje i dosjetile – donijet će mrežu koju su ljudi bacili u šumu i zavezati je jednim krajem za Đuru. Drugi kraj držat će one. Tako i učiniše. Orljava je skakutala kroz mrežu i mreža je skupila gomile smeća. Od tolike prljavštine zakašljao stari hrast, ali bio je sretan jer je rijeka nastavila teći bistra i čista kroz polja, šumarke i sela; brzo, sporo vijugavo, ravno…

Sve do svoje sestre Save.

 Mario Puss, 6. razred

 Katolička osnovna škola u Požegi

 Ulica pape Ivana Pavla II. 6

 34000 Požega

 mentor: Romana Thur, prof.